הרשות לשיקום האסיר

הרשות לשיקום האסיר (רש"א) היא גוף ממשלתי טיפולי-שיקומי, בעל עצמאות סטטוטורית הכפוף לשר הרווחה, שתפקידו שיקום אסירים כלואים ומשוחררים. בשירות מועסקים עובדים סוציאליים וכן גם מדריכים ומתנדבים שעברו הכשרה ייחודית. הרשות לשיקום האסיר מפעילה שלושה סוגים של מוקדים: נציגים המגיעים לבתי הסוהר ומסייעים לשירות בתי הסוהר במתן שירותי חינוך והכוונה אישית ותעסוקתית, שתסייע בשיקום האסירים. נציגים היושבים ברשויות המקומיות, בסמוך ללשכות הרווחה, ומסייעים בליווי פרטני, סינגור ותיווך. הוסטלים של הרשות לשיקום האסיר, בהם משתכנים אסירים משוחררים למשך זמן קצוב, שבו מתאפשר בהדרגה שיקומם התעסוקתי והחברתי. פעילותה של הרשות, פרושה לאורך כל הארץ לפי החלוקה למחוזות: צפון, מרכז, נתניה, דרום וירושלים. גיבוש מדיניות שיקום אסירים הכנת תוכניות שיקום לקראת שחרור יצירת מודעות חברתית בנושא שיקום האסיר שיקום אסירים בקהילה ובהוסטלים, סיוע למשפחת האסיר בעת המאסר ואחריו, ופיתוח פרויקטים למען נשות האסירים וילדיהם ביצוע תוכניות שיקום בפיקוח, כדוגמת שיקום תורני בישיבות ובמדרשות, שיקום וליווי תעסוקתי הרשות אחראית על שיקום אסירים לאחר השחרור, ועד שנתיים מיום השחרור. הרשות מעניקה מענה שיקומי הוליסטי רחב המותאם למגוון אוכלוסיות, ביניהן: נשים, נוער וצעירים, שיקום תורני החברה הערבית והחברה הבדואית. ומכוונות לכל סוגי העבירות. כל תוכניות השיקום שנכתבות ברשות מבוססות על שלוש הנחות יסוד: רצף טיפולי בין הכלא לקהילה משפר את סיכויי האסירים להשתלב בקהילה תעסוקה כנדבך מרכזי והכרחי בתהליך שיקומם של אסירים משוחררים השנה הראשונה לשחרור היא הקריטית ביותר מבחינת שיעורי מועדות. כאשר מתקיים דיון בעניינו של אסיר בוועדת השחרורים, קיים משקל לשאלה האם הוכנה עבורו תוכנית שיקום לתקופת השחרור המוקדם. האסיר יכול להציג לוועדה תוכנית שיקום מטעם הרשות לשיקום האסיר (רש"א) ובעקבות כך, לוועדת השחרורים תהיה נטייה לשחרר את האסיר (בכפוף לתנאי התוכנית). במקרה שהאסיר אכן נמצא מתאים לתוכנית רש"א, תיבנה עבורו תוכנית שיקום באופן פרטני המותאמת לנסיבותיו ולצרכיו, אשר יכולה לכלול את הפנייתו להוסטל של רש"א, טיפול בקהילה בעיר מגוריו, טיפול פרטני ו/או קבוצתי, תוכנית עבודה ופיקוח תעסוקתי, תוכנית הכוללת רכיב של איזוק אלקטרוני ועוד בהתאם לסוג העבירה ומאפייניו הקרימינוגניים של המטופל. תוכנית הטיפול כוללת התחייבות מצד האסיר המשוחרר להתמיד בתעסוקה, לעמוד בזמנים, להגיע לטיפול פרטני, משפחתי וקבוצתי ולשתף פעולה עם טיפולים אלה. תוכניות לשיקום אסירים בישראל מאסר אמיר, מ., הורוביץ ושגיב, שיקום האסיר המשוחרר בקהילה, ירושלים, הרשות לשיקום האסיר, 2005. דרובני, אמיר, ההוסטלים של הרשות לשיקום אסירים כאמצעי לשיקום אסירים משוחררים, הרשות לשיקום האסיר, ירושלים, 1993 טלגם, מ. (עורך), שיקום אסירים בקהילה. בתוך עיונים בקרימינולוגיה מס' 4, 1989. אתר האינטרנט הרשמי של הרשות לשיקום האסיר אורלי לוטן, ‏סקירה בנושא: תוכניות לשיקום אסירים, באתר מרכז המחקר והמידע (ממ"מ) של הכנסת, 24 באפריל 2006 שלי מזרחי ואורי טל, ‏תוכניות לשיקום אסירים – רקע וסקירה משווה, באתר מרכז המחקר והמידע (ממ"מ) של הכנסת, 2 במרץ 2010 גלעד נתן, ‏שיקום תעסוקתי לאסירים ולאסירים משוחררים, באתר מרכז המחקר והמידע (ממ"מ) של הכנסת, 8 ביולי 2010 אורי טל ספירו, ‏נתונים בנושא שיקום אסירים, באתר מרכז המחקר והמידע (ממ"מ) של הכנסת, 4 ביולי 2011 חגית ששר, דילמת האסיר, באתר News1 מחלקה ראשונה, 10 בספטמבר 2011, פורסם במקור ראשון מידע על הרשות לשיקום האסיר בקטלוג הספרייה הלאומית אנג'לה פאטו: נשף אבות ובנות... בכלא – אודות שמירה על קשרי המשפחה של האסירים כחלק מתהליך השיקום. הרצאה באנגלית מאתר TED עם כתוביות בעברית הרשות לשיקום האסיר, דף שער בספרייה הלאומית